钦定古今图书集成/明伦汇编/氏族典/第201卷 > 《郑樵通志》 > 高彪
## 钦定古今图书集成/明伦汇编/氏族典/第201卷 > 《郑樵通志》 > 高彪

按《后汉书高彪传》：“彪字义方，吴郡无锡人也。家本单
寒。至彪为诸生，游太学，有雅才而讷于言。郡举孝廉，
试经第一，除郎中，校书东观。数奏赋颂奇文，因事讽
谏。灵帝异之，迁内黄令。帝敕同僚临送，祖于上东门，
诏东观画彪像以劝学者。彪到官，有德政，病卒于官。
子岱亦知名。”